جمهور باشقانی رجب طیب اردوغان "کؤچ و قاچقین‌لار مسئله‌سینده اصل یوک یوکسک سسی اولان اینکیشاف ائتمیش توپلوم لار دئییل، بیزیم کیمی بحران‌لی بؤلگه‌لره قونشو اولان اؤلکه‌لره دوشور" دئدی.
ایستانبول-دا کئچیریلن قلوبال پارلامئنتلرآراسی کؤچ کنفرانسینا گؤندردیگی ویدئو-مراجعتینده جمهور باشقانی اردوغان دئییب: "حال حاضیردا دونیادا کؤچکون سایی 275، یئرلریندن-یوردلاریندان‌ ائدیلن قاچقین سایی ایسه 30 میلیونا یاخیندیر. روسیا-اوکراینا موناقیشه‌لری ایله قاچقین‌لارین سایینا 5 میلیون اینسان داها علاوه اولوندو. تعقیب، ظلم و آجلیق‌دان خلاص اولماق، تهلوکه‌سیز گله‌جک قورماق اومیدی ایله باشلایان سفرلر فلاکتله ده بیته بیلیر. آغ دنیزینده 30 مینه یاخین کؤچمن حیاتینی ایتیریب. آوروپایا سیغینان اوشاق قاچقین لارین عاقیبتی نامعلوم قالیر.
دئمک اولار کی، هر گون یونانیستان تهلوکه‌سیزلیک قوه‌لری طرفیندن تعقیب ائدیلن، غارت ائدیلن، دؤیولن و حتی اؤلدورولن قاچقین‌لارین آجینا‌جاق‌لی وضعیتینه شاهید اولوروق.
کؤچ و قاچقین‌لار مسئله‌سینده اصل یوک یوکسک سسله چیخیش ائدن اینکیشاف ائتمیش جمعیت‌لرین دئییل، بیزیم کیمی بحران‌لی بؤلگه‌لرله قونشو اولان دؤولت‌لرین اوزرینه دوشور. قبول ائتدیک‌لری بیر نئچه یوز قاچقینی رکلام ماتئریا‌لی کیمی ایستیفاده ائدن‌لر درینلشن اینسانی بحران قارشی‌سیندا هئچ بیر مسئولیت داشیمیر.
تورکیه سون 7 ایلده ان چوخ قاچقینا ائو صاحیب‌لیگی ائدن دؤولت‌دیر دئین جمهور باشقانی اردوغان، بیز بو مسئولیتی یئرینه یئتیرمه‌یه داوام ائدیریک. اما ایکینجی دونیا محاربه‌سیندن بری ان بؤیوک اینسان حرکت‌لی‌لیگی‌نین یاشاندیغی بیر واختدا هئچ کیم مسئولیت‌دن قاچا بیلمز. " اولوسلار آراسی توپلوم کؤچون اساس پروبلئم‌لرینه قارشی دورماغا جسارت ائتمه‌دیکجه، بو پروبلئمین قارشی‌سینی آلماق مومکون دئییل" دئییب.
